
(A) Gráciák

Kulcsszavak: gráciák,szín,kontraszt,tánc,este
A munkáimban leginkább a mindennapokat, emlékeket, és annak helyszíneit, egyetemi életet, -és a saját intim baráti környezetemet jelenítettem meg a vásznon. A témákat tekintve nem mondhatni valami ritkaságnak, inkább egyfajta „népbetegség” a festők körében. Viszont ezekből a sablonokból kiszakadva, igyekszem vizuálisan felpörgetni őket megjelenésükben: színeiben, gesztusaiban, festőiségében, minél lendületesebb, expresszívebb ecsetvonásokkal, és a különböző textúrák és színek játékával. Képi megjelenítésben mindig igyekszem visszaadni azt az érzelmi töltetet, hangulatot, amik áthatnak, amikor rápillantok a fotóra. Legfőképpen a rajta szereplő figuráknak a karakterét, és ami kisugárzik rajtuk.
Ugyanezek a szempontok szerint jelenik meg (A) Gráciák c. pályamunkám is egy sokkalta nőibb téma megközelítéséből. Törekedve a fény-árnyék viszonyokra, még nagyobb kontrasztot helyeztem rá a figurák, és a tér misztikumának a kapcsolatát erősítve.



